钦定古今图书集成/方舆汇编/职方典/第1523卷 > 《禹贡》梁·州南境荒服之地殷为鬼方周为靡莫
## 钦定古今图书集成/方舆汇编/职方典/第1523卷 > 《禹贡》梁·州南境荒服之地殷为鬼方周为靡莫

秦为“夜郎。”汉为“西南彝，武帝平头兰。”〈即“且兰” ，今遵义是也。〉遂平南彝。〈在播州之南〉为《牂牁郡》。〈汉书云郡有牂牁江通番禺城下光武时牂牁大姓自牂牁江入贡即此〉唐为牂州，寻为首领南谢氏所有。五代时，楚王马殷遣八姓帅率邕管、柳州兵讨两江溪洞至此，留军戍之，遂各分据，号“八番。”宋为羁縻南宁州。至道元年，南宁彝长龙汉遣使率西南牂牁诸彝入贡，号“龙番。”元至元十九年，诏降彝八番。金筑百馀寨，悉为郡县，置顺元路。金筑府贵州以统之，总隶于八番顺元等处宣慰司都元帅府。〈考通鉴征交趾由八番即此地也〉明洪武四年，彝长密定等举土内附，置安抚司一，长官司十六，隶四川贵州卫。正统元年，以木瓜、麻向、大华三长官司割属金筑安抚司，直隶贵州布政司；程番等十三长官司改隶贵州宣慰司。成化十年设程番府于程番长官司，安抚司及十六长官司俱隶焉。隆庆二年移程番府治于省城，益以贵筑、平伐二司改名贵阳府。万历十四年，设定番州于旧府。十九年，设《新贵县》。二十九年，以贵阳为军民府。三十三年，设贵定县。三十九年，以金筑安抚司设广顺州。崇祯四年，以副宣慰宋氏地设开州。

皇清因之。康熙十一年，改龙里卫为“龙里。”县二十六：

年改《贵州卫》《贵州前卫》为贵筑县。改敷勇卫为修文县。省修文、濯灵、息烽、于襄四所入县。省新添卫入贵定县。三十四年裁新贵县，领州三，县四。

《贵筑》县。〈附郭。〉

元为贵州。明洪武四年，设贵州卫，隶四川行都司。十四年，改隶贵州都司。二十八年，设贵州前卫，隶贵州都司。

皇清康熙二十六年，以二卫改设贵筑县。编户四里。

先是，贵阳府附郭为新贵县，系明初设贵筑长官司。万历十九年，并龙里卫平伐长官司共置新贵县。康熙十二年，以府辖养龙、中曹、白纳、虎坠四司，巴乡、青岩二营及附城各村寨，归并县属，仍归府辖，编户六里半。三十四年，裁去新贵县，并入贵筑县编户十里半。

龙里县

元置龙里州。大德元年，改置平伐等处蛮彝长官司，隶亦奚不薛千户所。明洪武二十三年，改为龙里卫。

皇清因之。康熙十一年，改龙里卫为“龙里县”，隶府。领。

长官司五龙里，大谷龙、小谷龙、羊场，《水东》，《贵定县》。

宋置白马安抚司。元置新添葛蛮安抚司，隶湖广行省。明洪武间，置新添千户所，隶贵州卫，寻升为新添卫，隶贵州都司。领新添丹、平丹行三长官司，隶平越府。

皇清顺治十八年，“丹平司”以罪革袭。康熙二十六年，

移贵定县治于卫，以卫属地丹行，改隶都匀。领平伐、把平、大平伐、小平伐四司，隶贵阳府，编户二里。共领长官司五：“《平伐》《大平伐把平》，《小平伐新添》。”

修文县

宋、元初名干坝龙场，系水西安氏地。明崇祯三年，总督朱燮元奏设“敷勇卫。”

皇清康熙二十六年、以卫改县。省“修文、濯灵、息烽”于

襄四所入县，编户四里。

开州

明洪武间，为副宣慰宋氏地。天启二年，副宣慰宋嗣殷叛，寻讨平之。崇祯四年，置开州。

皇清因之，编户十里，领长官司一：《乖西蛮彝》

定番州

元为程番府。明万历十四年，改州。

皇清因之，编户四里。领长官司十六：《程番韦》番、《卢番》

洪番，方番，上马，卧龙，大龙，小龙，金石，小程，罗番，卢山，木瓜，大华，《麻向》。

广顺州

宋、元为金筑宣抚司。明洪武四年，改授金筑安抚司。万历三十九年，改土设流，置广顺州。

皇清因之，编户十里。